Buan avat e voe displijet Ashikaga Takauji hag ar samurai gant «xa0Assavidigezh Kenmu » an impalaer Go-Daigo, a glaske mirout an holl challoudoù. Nach a reas an impalaer lakaat Takauji da shōgun, hag ur fazi a reas pa roas an titl de vab ar priñs Moriyoshi (1308-1335) : sevel enep dezhañ a reas Takauji, kemer Kyōto er bloaz 1338 ha staliañ Kōmyō (1322-1380), ur chevezer da Cho-Daigo, war an tron. Techel da gêr Yoshino e proviñs Nara er Su a reas Go-Daigo, ma stalias ur gouarnamant all, ar pezh a lochas ur brete hir etre Lez an Norzh ha Lez ar Su. Shōgun ha rener de facto e voe Ashikaga Takauji betek e varv e 1358 ; e Muromachi, un distrig e Kyōto, edo kêr-benn ar shōgunelezh, alese anv ar marevezh.